292 
Regn kan næppe have været Grunden til Dyrenes Død. 
Stedet med de døde Myrer var midt paa en sandet 
Skraaning. Henover hele Strækningen var Dyrene ligelig 
fordelt; havde Regnvand spillet en Rolle, vilde det strøm- 
mende Vand, vel nok have ført Flertallet af Dyrene ned 
i Lavningen, hvad der absolut ikke var Tilfældet. At For- 
aarets megen Fugtighed kunde spille en Rolle, lader sig 
vel høre, men hvorledes er da de døde Myrer havnede 
paa en saa kort Strækning? En nærmere Undersøgelse af 
Omegnen gav ingen Oplysninger. Noget større Myrebo 
kunde ikke ses i Nærheden, i hvert Fald intet, som hævede 
sig op over Græsset. Det eneste bemærkelsesværdige var, 
at en Del Formica rufa Arbejdere var i Ferd med at 
slæbe af med. de døde Myrer. 
Et Eftersyn paa Stedet ?/, 1920 viste, at de døde Myrer 
nu var forsvundne, kun enkelte Brudstykker laa tilbage; 
formodentlig har de levende Myrer renset Lokaliten. 
Samme Dag bemærkedes, at der paa Tisvildevejen ikke 
ret langt fra det omtalte Sted ved Louisehøj laa en Stribe 
døde Formica rufa. Heller ikke disse Individer saa ud til 
at være døde paa Grund af ydre Vold, og ogsaa her var 
nogle Arbejdere i Færd med at bortslæbe de døde. Paa 
dette Sted drejede det sig dog kun om nogle faa hun- 
drede døde. 
I den mig tilgængelige Litteratur finder jeg intet, der 
kan give mig Oplysning om Sagen. Adlerz nævner saa- 
ledes intet Tilfælde i sine Myrmekologiske Studier Il. 
Stockholm 1886. De af mig her givne Meddelelser er jo 
ogsaa bare et Referat af, hvad jeg har set, og de forsøger 
ikke at give nogen Forklaring paa dette for mig ganske 
gaadefulde Fænomen. 
Gentofte, 5/7 1920. 
